b'\n_START_ARTICLE_\nMyrsky\xc3\xb6it\xc3\xa4\n_START_SECTION_\nJuoni\n_START_PARAGRAPH_\nM\xc3\xa4\xc3\xa4r\xc3\xa4tietoinen nuori kaupunkilaisnainen Joan Webster (Wendy Hiller) yritt\xc3\xa4\xc3\xa4 matkustaa Hebridien saarelle Skotlannin l\xc3\xa4nsirannikolla menn\xc3\xa4kseen siell\xc3\xa4 vihille Englannin rikkaimpiin kuuluvan, itse\xc3\xa4\xc3\xa4n vanhemman teollisuusjohtajan kanssa. Monen p\xc3\xa4iv\xc3\xa4n myrsky kuitenkin est\xc3\xa4\xc3\xa4 laivamatkan, ja odotellessaan s\xc3\xa4\xc3\xa4n paranemista Mullin saarella kaupunkilaisnainen tutustuu paikallisiin ihmisiin ja heid\xc3\xa4n el\xc3\xa4m\xc3\xa4ntapaansa ja alkaa mietti\xc3\xa4 arvojaan uudestaan. Ratkaisun tekoa ei helpota saarelta l\xc3\xb6ytyv\xc3\xa4 komea nuori mies (Roger Livesey).\n_START_SECTION_\nTuotanto\n_START_PARAGRAPH_\nMyrsky\xc3\xb6it\xc3\xa4 on kuvattu Denhamin studioilla Buckinghamshiress\xc3\xa4 sek\xc3\xa4 aidoissa ymp\xc3\xa4rist\xc3\xb6iss\xc3\xa4 Mullin saarella. Tarinassa on kyse odottamisesta, ja odottaminen liittyi my\xc3\xb6s elokuvan tekoon. Powell ja Pressburger p\xc3\xa4\xc3\xa4ttiv\xc3\xa4t kuvata t\xc3\xa4m\xc3\xa4n mustavalkoisen elokuvan odotellessaan Technicolor-kalustoa, jota he tarvitsivat seuraavan elokuvansa Kysymys el\xc3\xa4m\xc3\xa4st\xc3\xa4 ja kuolemasta kuvauksissa.\n_START_SECTION_\nVastaanotto\n_START_PARAGRAPH_\nHelsingin Sanomien Mikael Fr\xc3\xa4nti kirjoitti elokuvan tv-esityksen alla 1986, ett\xc3\xa4 tarina alkaa hyvin realistisena mutta muuttuu v\xc3\xa4hitellen mielikuvitukselliseksi ja runolliseksi kelttil\xc3\xa4isten satujen ja legendojen ilotulitukseksi._NEWLINE_The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.'